טווינק

קבוצת גברים ב[[מצעד הגאווה באולבני, יוני 2009. ג'ייסון דיננט (במרכז) מ-Naked Boy News, נחשב לטווינק באותה העת.<ref>Scott Jacobson, Todd Levin, Jason Roede, Sex: Our Bodies, Our Junk, pages 204-206, Random House, Inc., 2010, , .</ref><ref>Joan Z. Spade, Catherine G. Valentine, The kaleidoscope of gender: prisms, patterns, and possibilities, Pine Forge Press, 2007, pages 293-296, , .</ref>]]
טווינק (באנגלית: Twink) הוא סלנג הומוסקסואלי לגבר צעיר בשנות העשרה המאוחרות שלו ועד שנות העשרים המוקדמות, שתכונותיו עשויות לכלול: משיכה גופנית כללית; פנים וגוף עם מעט או ללא שיער; מבנה דק עד ממוצע ומראה נערי.

== אטימולוגיה ==
ישנה אי הסכמה על מקור המונח טווינק. יש מי שמייחסים אותו למונח "טוואנק"; כינוי ישן מהסלנג הלהט"בי הבריטי, להומוסקסואלים פסיביים. פירוש המונח הוא "זונה הומוסקסואלית ממין זכר". כלומר, "גבר שמוכן להפוך לבן זוג של כל גבר דומיננטי".<ref name="Partridge"></ref> במילון אוקספורד נטען כי המונח נטבע בשנות השבעים.<ref></ref><ref name="ED"></ref>

מנגד, יש מי שמייחסים את מקור המונח לחטיף המבוסס על עוגת ספוג הנקראת, "טווינקי". החטיף נחשב בדרך כלל למאכל ג'אנק פוד שמכיל: "ערך תזונתי מועט, מתוק ומלא בקרם".<ref name="Polari"></ref><ref name="Gay-2-Zee: A Dicti"></ref><ref name="75 Years And Counting"></ref> אותו ה"קרם" בלשון נקייה הוא נוזל הזרע.<ref name="The X Factory"></ref>

== היסטוריה ==
בשל מקורותיו האטימולוגיים הלא ברורים, טענה סוזן דרייבר כי המונח "מבוסס על גילנות וגזענות".<ref name=":1"></ref> לפי הניתוח של דרייבר, מדובר ב"גבר צעיר ולבן, שמהווה מושא לפטיש והופך לסוג של מוצר צריכה... ומיוצג בפשטות באמצעי גזע וגיל: לבן וצעיר".

טווינקים הם לעיתים קרובות מגולחים וזאת, כדי להדגיש מראה צעיר ורענן.<ref name="Bear Book II"></ref> הם בדרך כלל בתחילת שנות העשרים לחייהם, רזים ולרוב בעלי מראה נערי.<ref></ref> יש המשתמשים במונח כדי להתייחס לגברים נשיים .<ref name="PinkNews1"></ref> כמו כן, המונח שימש "דובים" וגברים הומוסקסואלים למטרות גנאי.<ref></ref> במקרים מסוימים זהו מונח נייטרלי המהווה את הניגוד למונח הדובים.<ref name="Fantabulosa: A"></ref> בנוסף לכך, יש שימוש נרחב במונח בתעשיית הפורנוגרפיה ההומוסקסואלית.<ref></ref>

== שימוש ==
סקר ב[[גריינדר, בו שאלו את המשתמשים באיזו תת-תרבות הם מזדהים. (לפני העדכון של 2017)]]

=== בתרבות פופולרית ===
בספרו, Never Enough (2007) על רצח שבוצע בשנת 2003 בהונג קונג, שתואר על ידי ביקורות הספרים של הניו יורק טיימס כ"קלישאה",<ref name="ny-times"></ref> ג'ו מקגיניס מתאר מקרה בבית משפט בו המונח הוגדר כ-"מונח הומוסקסואלי, המשמש לציון הומוסקסואל אטרקטיבי, בעל מראה צעיר, בין הגילאים 18–23, אקטומורף רזה ועם מעט \ ללא שיער גוף, לעיתים קרובות בלונדיני ולעיתים קרובות אך לא בהכרח, גם לבן".<ref name="Never Enough"></ref>

המסאי זב ג'יי טורטוריצ'י ציין כי התעשייה הפורנוגרפית של הטווינקים משגשגת.<ref name="Queer Youth Cultu"></ref> כמו כן, הוסיף כי טווינק נמדד "על החיצוניות שלו ולא על העומק הפנימי שלו". עוד אמר, כי "ניתן לראות את ה-'טווינקים' כתת-ז'אנר פופולרי בפורנו ההומוסקסואלי, הנצרך ברחבי העולם".

אפליקציית ההיכרויות גריינדר, משתמשת אף היא במונח, תוך שהיא לוקחת אותו בחשבון כחלק מהקריטריונים במנוע החיפוש שלה.<ref></ref>

=== קוד טווינק ===
בדומה ל-"קודים" אחרים, כגון קוד הדוב, קוד הטווינק הוא קבוצה של סמלים הכוללת בתוכה אותיות, ספרות ותווים אחרים הנמצאים בדרך כלל במקלדות מחשב מודרניות ומערביות ומשמשות לתיאור ולדירוג של טוונקים. קוד זה בא לידי ביטוי ושימוש בפוסטים, בדוא"ל, בקבוצות דיון ובפורומים. הקוד כולל: תכונות פיזיות, כמו "c" לצבע שיער (מבלונדיני לשחור); "I" לאורך שיער (מקרחת / מגולחת ונקייה לשיער שופע); "h" לכמות שיער גוף; "y" למראה נעורים; ו-"e" עבור גודל; וכן תכונות אישיות, כמו "q" לקבוצת המלכות וסוגיה; והעדפות מיניות, כדוגמת "k" עבור "הגורם הקינקי".<ref name="Fantabulosa: A, 207"></ref>

== ראו גם ==
* נטייה מינית

==קישורים חיצוניים==

== הערות שוליים ==

קטגוריה:מגדר
קטגוריה:להט"ב: סלנג ומונחים
קטגוריה:הומוסקסואליות גברית